Joventut obrirà al setembre la matrícula de les seues escoles creatives 2024/2025
05 d’agost 2024

![](/media/nt4dcpkm/escoles-creatives_c.jpg?width=850&height=850)

Torna una edició més de les escoles creatives organitzades per la regidoria de Joventut i Infància de l'Ajuntament de Sagunt. Les escoles creatives – factoria integral d'arts – pretén ser un espai de formació per a la creació destinat a menors i jóvens, dins del Programa Cultura Jove de la regidoria de Joventut i Infància de l'Ajuntament de Sagunt.

Introducció a l'art, ball, grafiti, còmic, cinema, rock, teatre, circ, escriptura, robòtica, fotografia, ràdio, ioga, escalada, _parkour_.... configuren una oferta diversa i oberta d'activitats formatives en diferents disciplines artístiques o àmbits de coneixement, l'objectiu final del qual és la dinamització sociocultural del nostre territori.

El període d'inscripció serà del 2 de setembre fins al 2 d'octubre de 2024, excepte l'Aula de Teatre Jove, que serà del 2 al 27 de setembre de 2024.

La inscripció és de manera telemàtica a través de la plataforma d'inscripció en línia, quan s'òbriga el període corresponent en l'enllaç: [https://aytosagunto.apuntate.online/pio/](https://aytosagunto.apuntate.online/pio/).

Segons explica el regidor delegat de Joventut i Infància, Roberto Rovira, "les accions de la regidoria van més enllà de la mera formació per a la creació, ja que a esta important labor se sumen altres recursos i projectes com són les sales d'assaig, els Lab creatius o el suport a diferents projectes culturals impulsats per col·lectius juvenils. En definitiva, es tracta de fomentar l'acció creativa de la nostra ciutadania més jove, apostant per la democràcia cultural que és la que, en lloc d'espectadors, crea ciutadania, expliquen des del departament".

La gran majoria d'accions formatives són de llarga duració i es desenvolupen d'octubre de 2024 a maig de 2025, però també hi ha altres formats més monogràfics. Els tallers i cursos es desenvolupen en els dos centres juvenils dependents de la regidoria de joventut, on se situaran diferents escoles creatives.

Les persones interessades poden ampliar la seua informació en la web [www.saguntjove.es](http://www.saguntjove.es) i als centres juvenils municipals: Casal Jove de Sagunt, al carrer Romeu, 8 o telefonant al 96 265 58 80; i Casal Jove del Port de Sagunt, en carrer Vent de Marinada, s/n o telefonant al 96 268 34 39.

*   [](http://www.facebook.com/sharer.php?u=https://aytosagunto.es/va/actualitat/joventut-obrira-al-setembre-la-matricula-de-les-seues-escoles-creatives-2024-2025/ "Facebook")
*   [](http://twitter.com/share?url=https://aytosagunto.es/va/actualitat/joventut-obrira-al-setembre-la-matricula-de-les-seues-escoles-creatives-2024-2025/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/joventut-obrira-al-setembre-la-matricula-de-les-seues-escoles-creatives-2024-2025/ "Linked In")
*   [](mailto:?body=https://aytosagunto.es/va/actualitat/joventut-obrira-al-setembre-la-matricula-de-les-seues-escoles-creatives-2024-2025/)